Jette Ørnbøl Jeppesen (født Bjergby 14. marts 1964 i Hjørring) er en dansk spydkaster, der i 1990'erne var den suverænt bedste danske kvinde i disciplinen. Hun vandt DM i spydkast hvert år i perioden 1988-1999 og satte flere danske rekorder i kastediscipliner. Hun har således rekorden på 64,90 m for spydkast fra før 1999, hvor designet af spyddene blev ændret, og rekorden er således ikke sammenlignelig med den nuværende danske rekord sat af Christina Scherwin med 64,81 m. Jette Ø. Jeppesen satte endvidere danske rekorder i kastetrekamp og -firkamp. Jeppesen stillede oprindeligt op for IF Sparta, inden hun fra 1988 stillede op for Randers Freja. Nogle år senere, i 1993 skiftede hun til Aarhus 1900, som hun har repræsenteret.  Landskampe Hun har deltaget på det danske atletiklandshold ved Europa-cuppen i 1./2. division i perioden 1993-1999 og tre gange vundet spydkastkonkurrencen. Det var i sådan en konkurrence, hun i 1994 satte sin danske rekord på 64,90 m.